《奉詶戴帅初架阁见赠二首 其一》
元代·赵孟頫

仙人海上来，遗我珊瑚钩。晶光夺凡目，奇采耀九州。

自吾得此宝，昼玩夜不休。生世勿恨晚，及与斯人俦。

惜哉无琼玖，可以结绸缪。世德日下衰，古风向谁求。

蛾眉亦何有，空受众女仇。适俗固所愿，违己良足忧。

感子赠言意，再拜涕泗流。安得骑骐驎，从子以远游。

作者简介：赵孟頫（1254—1322），字子昂，号松雪，松雪道人，又号水精宫道人、鸥波，中年曾作孟俯，汉族，吴兴（今浙江湖州）人。元代著名画家，楷书四大家（欧阳询、颜真卿、柳公权、赵孟頫）之一。赵孟頫博学多才，能诗善文，懂经济，工书法，精绘艺，擅金石，通律吕，解鉴赏。特别是书法和绘画成就最高，开创元代新画风，被称为“元人冠冕”。他也善篆、隶、真、行、草书，尤以楷、行书著称于世。